Diari Oficial de la Generalitat Valenciana


Sumari del DOGV 6311, del 15-07-2010 (2010/7308)

Notificació de l'aprovació del programa d'actuació integrada i de l'import de les càrregues d'urbanització de la unitat d'execució única del Pla Parcial del Sector Masia de Porxinos, de Riba-roja de Túria.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7308


Data del document
:   21-06-2010

Organisme emissor
:   Litoral del Este, SL

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * empresa privada

Notificació de l'aprovació del programa d'actuació integrada i de l'import de les càrregues d'urbanització de la unitat d'execució única del Pla Parcial del Sector Masia de Porxinos, de Riba-roja de Túria. [2010/7308]  
Programa d'Actuació Integrada de la Unitat d'Execució Única del Pla Parcial del Sector Masia de Porxinos, de Riba-roja de Túria.  
Tràmit: article 166 de la Llei Urbanística Valenciana.  
Aquest anunci s'adreça als titulars de finques incloses dins de l'àmbit territorial de la unitat d'execució única del Pla Parcial del Sector Masia de Porxinos, de Riba-roja de Túria, en compliment del que disposa l'article 166 de la Llei de la Generalitat Valenciana 16/2005, de 30 de desembre, Urbanística Valenciana, amb l'objecte de fer saber la informació següent:  
Primer. Aprovació del Programa d'Actuació Integrada del Sector Masia de Porxinos i adjudicació de la condició d'agent urbanitzador a la mercantil Litoral del Este, SLU.  
La societat mercantil Litoral del Este, SLU, va presentar davant de l'Ajuntament de Riba-roja de Túria, el dia 14 de març de 2005, la sol·licitud d'inici del tràmit del Programa d'Actuació Integrada de la Unitat d'Execució Única del Sector de Nova Delimitació Masia de Porxinos, a la qual s'adjuntava l'alternativa tècnica del programa d'actuació integrada, de la qual formaven part un document d'homologació sectorial modificativa, el document d'impacte ambiental, el pla parcial i el projecte d'urbanització. Aquesta alternativa tècnica va ser sotmesa a tràmit d'informació pública mitjançant la remissió d'avisos als titulars cadastrals, i la inserció d'un anunci en el Diari Oficial de la Generalitat número 4979, de 6 d'abril de 2005, i d'un edicte complementari en el Butlletí Oficial de la Província de València número 80, de 6 d'abril de 2005.  
Amb posterioritat, Litoral del Este, SLU, va presentar la proposició juridicoeconòmica d'aquest programa mitjançant un escrit datat el 6 de maig de 2005, i es va procedir a l'obertura de la plica tancada el dia 9 de maig de 2005.  
Amb el dictamen favorable previ de la Comissió Informativa d'Urbanisme de l'Ajuntament de Riba-roja de Túria, el Ple municipal, en la sessió celebrada el 25 de juny de 2005, va aprovar provisionalment el programa d'actuació integrada, va condicionar aquesta aprovació al compliment de determinades condicions i va adjudicar la condició d'agent urbanitzador del programa esmentat a la mercantil Litoral del Este, SLU. A continuació, l'Ajuntament de Riba-roja de Túria va remetre el conjunt de les actuacions a la Conselleria de Territori i Habitatge de la Generalitat Valenciana, a fi que es continuara davant de l'administració esmentada la fase autonòmica de tramitació dels instruments de planejament.  
La Comissió Territorial d'Urbanisme, en la sessió celebrada el 30 de juny de 2006 va acordar «?supeditar l'aprovació definitiva de l'homologació i el Pla Parcial Sector Masia de Porxinos, de Riba-roja de Túria, que l'Ajuntament presente un text refós aprovat pel Ple de la corporació que incorpore els condicionants expressats en el fonament jurídic sisé?». I mitjançant la Resolució de la directora general d'Ordenació del Territori, de 4 de desembre de 2007, es van considerar efectivament esmenades les deficiències a què es refereix l'Acord de la Comissió Territorial d'Urbanisme, de 30 de juny de 2006, i es va declarar definitivament aprovada l'homologació i el Pla Parcial Masia de Porxinos. La publicació de l'acord d'aprovació i de les normes urbanístiques es va produir en el Butlletí Oficial de la Província de València número 51, de 29 de febrer de 2008. Una còpia de l'anunci a què es fa referència amb la còpia integra de les normes urbanístiques, s'ha adjuntat a cada notificació remesa.  
Per a adaptar-la a les modificacions contingudes en els diversos informes sectorials emesos durant la tramitació davant de l'administració pública de la Generalitat Valenciana, es va tramitar una modificació del projecte d'urbanització que va ser definitivament aprovat per la Resolució de l'Alcaldia 3595/09, de 18 de desembre, que supeditava l'aprovació a l'esmena de determinats requeriments efectuats pels serveis tècnics municipals. Aquesta resolució va ser publicada en el Diari Oficial de la Comunitat Valenciana número 6210, de 19 de febrer de 2010. Per la Resolució de l'Alcaldia 0285/2010, de 5 de febrer, es va declarar que la documentació presentada per Litoral del Este, SL, complia amb els condicionants impostos en la Resolució de l'Alcaldia 3595/09, de 18 de desembre. Aquesta resolució va ser publicada en el Diari Oficial de la Comunitat Valenciana número 6216, d'1 de març de 2010.  
I, després d'haver dipositat la fiança definitiva del programa el 5 de febrer de 2010, es va firmar el conveni entre l'Ajuntament de Riba-roja de Túria i l'agent urbanitzador que regula aquest programa. Una còpia del conveni esmentat s'adjunta a la notificació remesa a través de conducte notarial.  
Segon. Dades derivades del planejament aprovat definitivament.  
Al pla parcial definitivament aprovat s'estableixen les magnituds urbanístiques fonamentals que determinen el contingut patrimonial del dret de propietat immobiliària i que són les següents, amb la indicació que algunes d'aquestes magnituds tenen caràcter orientatiu i provisional i la seua concreció es produirà en el projecte de reparcel·lació forçosa que es redacte.  
A) Superfície del sector: 1.234.873 m²s.  
B) Usos globals: residencial.  
C) Usos incompatibles: industrial en qualsevol de les seues categories.  
D) Edificabilitat: 554.676 m²t.  
E) Aprofitament tipus: 0,45 m²t/m²s.  
F) Total sòl dotacional: 644.965 m²s (52,23%).  
- Zones verdes 161.790 m²s (13,10%).  
- Equipaments 75.063 m²s (6,08%).  
- Xarxa viària 408.112 m²s (33,05%).  
G) Total sòl edificable: 589.908 m²s (47,77%).  
H) Normes d'edificació: són les que consten a les fitxes corresponents a les distintes zones d'ordenació del pla parcial i que, com a part de les normes urbanístiques, estan publicades en el Butlletí Oficial de la Província de València número 51, de 29 de febrer de 2008.  
I) Fixació definitiva de l'àrea de repartiment i de l'aprofitament tipus: d'acord amb el que disposa l'article 394 del Reglament d'Ordenació i Gestió Territorial i Urbanística, en relació amb l'article 169 de la Llei Urbanística Valenciana, la delimitació de l'àrea de repartiment i, en conseqüència, de l'aprofitament tipus establit pel planejament general, s'ajustaran mitjançant el projecte de reparcel·lació, en funció dels amidaments reals que resulten del corresponent alçament topogràfic, a l'efecte del qual no es tindran en compte els sòls dotacionals ja existents i afectes a la seua destinació.  
J) Coeficients d'homogeneïtzació. D'acord amb el que disposa l'article 407 del Reglament d'Ordenació i Gestió Territorial i Urbanística, els coeficients correctors del valor de les adjudicacions, ja siga per localització, ús o tipologia de l'edificació es fixaran al projecte de reparcel·lació, que podrà ratificar o recalcular els fixats pel planejament.  
Els coeficients que es proposa fixar, sense perjudici de la seua concreció al projecte de reparcel·lació, són els següents:  
EDA 1,00  
UP 2,00  
AD 1,20  
TER 0,80  
EQPr 0,30  
K) Adjudicació de finca de resultat independent: per a obtindre l'adjudicació d'una finca de resultat independent, la superfície mínima de sòl brut aportada, considerant la modalitat de retribució de les càrregues d'urbanització en metàl·lic, ha de ser la següent:  
- A la zona d'edificació oberta 11.150 m.²  
- A la zona d'habitatges unifamiliars i aparellats 1.700 m.²  
- A la zona d'habitatges en filera 510 m.²  
- A la zona de terciari 3.493 m.²  
- A la zona d'equipament privat 14.105 m.²   
En relació amb allò que s'ha exposat, el propietari de sòl ha de considerar que, en virtut del que disposa l'article 174.6 de la Llei de la Generalitat Valenciana 16/2005, de 30 de desembre, Urbanística Valenciana, no podran adjudicar-se com a finques independents superfícies inferiors a la parcel·la mínima edificable o que no tinguen característiques urbanístiques adequades per a la seua edificació. L'acord aprovatori de la reparcel·lació podrà adjudicar una mateixa finca en condomini a propietaris el dret del quals supere la meitat de la parcel·la mínima, fins i tot contra la voluntat dels interessats, però no s'adjudicarà la mateixa finca en condomini als propietaris el dret dels quals no abaste la meitat de la parcel·la mínima llevat que el condomini ja estiguera constituït en la finca inicial. A aquests efectes s'entén que no hi ha voluntat contrària a l'adjudicació en condomini si els propietaris no ho manifesten expressament mitjançant l'exercici dels requeriments recíprocs que l'article 174.7 de la llei ha previst a fi d'evitar condominis no desitjats.  
En relació amb aquesta mateixa qüestió, l'article 174.8 de l'esmentada llei estableix que quan la quantia del dret d'un propietari no abaste o excedisca del que és necessari per a adjudicar-li lots independents complets, les restes, sempre que la seua quantia no excedisca del 15% de la parcel·la mínima edificable, podran satisfer-se mitjançant compensacions econòmiques complementàries equivalents a les diferències d'adjudicació.  
L) L'import de les càrregues d'urbanització del programa per a aquest sector fa una suma de 14.114.205,38 euros (IVA no inclòs). Les indicades càrregues es veuran incrementades amb les quotes de l'impost sobre el valor afegit al tipus vigent. A efectes informatius es fa constar que les dades facilitades en aquesta comunicació, en aplicació de l'article 79.1 de la Llei 26/2009, de 23 de desembre, de Pressupostos Generals de l'Estat per al 2010 (BOE núm. 309, de 24 de desembre del 2009) prenen com a tipus d'impost sobre el valor afegit aplicable el general fixat en el 18%.  
La repercussió unitària d'aquestes càrregues d'urbanització per cada metre quadrat de sòl és la següent:  
IVA no inclòs: 91.985.858,38 € / 1.234.873 m²s = 58,26 €/m²s.  
IVA inclòs: 70.443.365,01 € / 1.234.873 m²s = 68,75 €/m²s.  
La repercussió unitària d'aquestes càrregues d'urbanització per cada metre quadrat de sostre és la següent:  
IVA no inclòs: 99.559.247,38 € / 554.676 m²t = 129,70 €/m²t.  
IVA inclòs: 57.904.000,01 € / 554.676 m²t = 153,05 €/m²t.  
L') L'import corresponent a les indemnitzacions es concretarà al projecte de reparcel·lació, ja que la data de referència a l'efecte de qualssevol valoracions és la d'inici del procediment de reparcel·lació. En conseqüència, la valoració a efectes d'indemnitzacions de les construccions, edificacions, instal·lacions, plantacions, activitats i/o drets incompatibles amb el planejament de l'execució del qual es tracta i que, per aquest motiu, hagen d'extingir-se, es proposarà al projecte de reparcel·lació, i cada interessat, propietari o titular de drets podrà formular les al·legacions que li convinguen segons dret dins del període d'informació pública a què se sotmeta el projecte de reparcel·lació, acompanyant els documents o utilitzant els mitjans de prova que considere adequats a la finalitat pretesa.  
M) La modalitat de retribució de les càrregues d'urbanització fixada en el programa d'actuació integrada és la de pagament en metàl·lic, de manera que a l'efecte de les corresponents adjudicacions cada propietari conserva la totalitat del seu aprofitament subjectiu. En conseqüència, no necessita el propietari de sòl exercitar l'opció, establida en l'article 166 de la Llei Urbanística Valenciana, a favor de la modalitat de retribució en metàl·lic de les càrregues d'urbanització i, per tant, no necessita aportar garantia financera, i responen del compliment de l'obligació de pagament de les càrregues d'urbanització les finques resultants adjudicades.  
A aquests efectes és necessari reiterar que la quantificació definitiva de les càrregues d'urbanització es produirà amb motiu de l'aprovació del projecte de reparcel·lació. Serà en aquest moment quan queden fixades de forma definitiva les càrregues establides al programa, i donaran lloc a saldos creditors o deutors al compte de liquidació provisional del projecte de reparcel·lació.  
Tercer. Obligació del propietari de sòl d'informar i documentar l'urbanitzador sobre les situacions jurídiques individualitzades que afecten la finca de la seua propietat.  
En aplicació de l'article 164 de la reiterada Llei Urbanística Valenciana, el propietari de sòl té l'obligació legal de manifestar les situacions jurídiques que afecten les finques de la seua propietat i de facilitar la documentació necessària per a la seua correcta identificació, incorrent, en cas d'incompliment d'aquesta obligació en les conseqüències jurídiques que es detallen al precepte indicat.  
Quart. Les al·legacions que, si escau, s'hi formulen es presentaran davant de l'Ajuntament de Riba-roja de Túria, plaça de l'Ajuntament, número 9.  
I a fi de dotar de les màximes garanties el procediment, a l'empara del que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, un edicte en el Butlletí Oficial de la Província de València, adreçat als titulars de béns i drets la identitat dels quals és desconeguda, o sent coneguda, n'és desconegut el domicili; així com respecte de qualssevol altres titulars de béns i drets afectats per l'actuació, la titularitat dels quals; la identitat o el domicili no consten en el present procediment.   
València, 21 de juny de 2010.- P. p. de Litoral del Este, SLU: Javier Gómez Molina.  
  
\* \* \* \* \* \* \* \* \* \* \* \* \* \* \* \* \*  
